Първа копка за паметник на Левски в Русе - Arena Media
18.02.2020 » Първа копка за паметник на Левски в Русе
Символична първа копка за изграждането на паметник на Васил Левски в Русе беше направена днес. По време на церемонията в Парка на възрожденците, където ще се издига монументът, бе извършен водосвет от Русенския митрополит Наум и свещеници.
„Днес е голям ден, за който положихме много усилия. Стигаме до първата копка благодарение на спомоществователството на много русенци, на фирми, на деца и ученици. Поставяме си за цел паметникът да бъде готов до рождения ден на Левски - 18 юли", каза председателят на инициативния комитет, създаден за изграждането на монумента, Искрен Веселинов, който е депутат и заместник-председател на ВМРО.